**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ**

**ԱՐՏԱՇԱՏ ՀԱՄԱՅՆՔԻ ՂԵԿԱՎԱՐԻ**

 **2025 ԹՎԱԿԱՆԻ ԲՅՈՒՋԵՏԱՅԻՆ ՈՒՂԵՐՁԸ**

ՀՀ Արարատի մարզի Արտաշատ համայնքի 2025 թվականի բյուջեն մշակվել է՝ հիմք ունենալով համայնքի 2022-2026 թվականների հնգամյա զարգացման և 2025-2027 թվականների միջնաժամկետ ծախսերի ծրագրերը :

 Համայնքի գործունեությունը մեծապես կախված է բյուջետային գործընթացի լավ կազմակերպումից, բյուջեի եկամուտների արդյունավետ հավաքագրումից և միջոցների խնայողական օգտագործումից:

2025 թվականի բյուջետային քաղաքականության հիմնական ուղղություններն են՝

-անշարժ գույքի հարկի և փոխադրամիջոցների գույքահարկի հարկման բազաների ճշգրտման արդյունքում բարելավել համայնքի ֆինանսական վիճակը՝ բարձրացնելով համայնքի սեփական եկամուտների հավաքագրման մակարդակը և նպատակային օգտագործել բյուջետային միջոցները, ակնկալելով՝

* եկամուտների և ծախսերի արդյունավետ կառավարում,
* համայնքի մշակութային, մարզական և հասարակական կյանքի աշխուժացում,
* սոցիալական տարաբնույթ ծրագրերի իրականացնում,
* բնակչությանը մատուցվող համայնքային ծառայությունների մակարդակի և որակի բարձրացում,
* համայնքապետարանի աշխատակազմի և համայնքային կազմակերպությունների աշխատանքի արդյունավետության բարձրացում,

- կապիտալ ներդրումներ կատարել համայնքի կազմում ընդգրկված նախադպրոցական ուսուցման, արտադպրոցական դաստիարակության կազմակերպությունների, մարզական և մշակութային օբյեկտների հիմնանորգման համար,

-կապիտալ ներդրումներ կատարել համայնքի բնակարանային-կոմունալ տնտեսության բարեկարգման և ճանապարհային տնտեսության բնագավառներում,

-կապիտալ ներդրումներ կատարել համայնքի գյուղատնտեսության բնագավառում՝ մասնավորապես ոռոգման համակարգերի կառուցում և այլն:

Համայնքի 2025 թվականի զարգացման հիմնական ուղղությունները միտված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ և բարեկեցիկ միջավայրի ստեղծմանը, համայնքային ենթակառուցվածքների արդիականացմանը և զարգացմանը, ինչպես նաև համայնքի գլխավոր հատակագծին համապատասխան քաղաքաշինական ծրագրերի իրականացմանը:

 Դիմում եմ համայնքի բնակիչներին, ավագանուն, համայնքապետարանի աշխատակազմին և համայնքային կազմակերպությունների աշխատակիցներին՝ իրենց ներդրումն ունենալու համայնքի 2025 թվականի բյուջեի միջոցների գոյացման, դրանց նպատակային ու հասցեական օգտագործման, բյուջեի կատարման և վերահսկման գործում:

**ՀԱՄԱՅՆՔԻ ՂԵԿԱՎԱՐ Կ. ՄԿՐՏՉՅԱՆ**